রাজ্যের প্রস্তাব খারিজ করে দিল নির্বাচন কমিশন। সাফ জানিয়ে দেওয়া হল, সুনীল গুপ্তার পরিবর্তে নতুন কোনও আধিকারিকের নাম না পাঠানো পর্যন্ত মুখ্য নির্বাচনী আধিকারিকের পদে থাকতে হবে তাঁকেই।
 ওয়েব ডেস্ক : রাজ্যের প্রস্তাব খারিজ করে দিল নির্বাচন কমিশন। সাফ জানিয়ে দেওয়া হল, সুনীল গুপ্তার পরিবর্তে নতুন কোনও আধিকারিকের নাম না পাঠানো পর্যন্ত মুখ্য নির্বাচনী আধিকারিকের পদে থাকতে হবে তাঁকেই। বিধানসভা ভোটের পরই সুনীল গুপ্তাকে রাজ্য কাডারে ফিরিয়ে নিতে চায় সরকার।সেইমতো তিনজন আধিকারিকের নাম পাঠানো হয় নির্বাচন কমিশনের কাছে। কিন্তু, তিনটে নামই খারিজ করে দেয় কমিশন। তারপরও নিজের সিদ্ধান্তে অনড়  মুখ্যমন্ত্রী। সুনীল গুপ্তাকে ফিরিয়ে আনার ইচ্ছে প্রকাশ করে ফের চিঠি দেন মমতা বন্দ্যোপাধ্যায়। সেই চিঠির উত্তরে নির্বাচন কমিশন সাফ জানিয়ে দিল,  সুনীল গুপ্তাকে ফিরিয়ে নিতে হলে নতুন করে অফিসারদের নাম পাঠাতে হবে।